DCC บวก 4% รับไตรมาส 1 กำไรโตแรง โบรกฯ ปรับประมาณการปี 64 เพิ่ม
DCC บวก 4% รับไตรมาส 1 กำไรโตแรง โบรกฯ ปรับประมาณการปี 64 เพิ่ม ล่าสุดอยู่ที่ 3.16 บาท บวก 0.12 บาท หรือ 3.95% ด้วยมูลค่าซื้อขาย 160.52 ล้านบาท
DCC บวก 4% รับไตรมาส 1 กำไรโตแรง โบรกฯ ปรับประมาณการปี 64 เพิ่ม ล่าสุดอยู่ที่ 3.16 บาท บวก 0.12 บาท หรือ 3.95% ด้วยมูลค่าซื้อขาย 160.52 ล้านบาท
30 เม.ย. 2564

ผู้สื่อข่าวรายงานว่า ราคาหุ้น บริษัท ไดนาสตี้เซรามิค จำกัด (มหาชน) หรือ DCC ล่าสุด ณ เวลา 11.03 น. อยู่ที่ 3.16 บาท บวก 0.12 บาท หรือ 3.95% สูงสุดที่ 3.20 บาท ต่ำสุดที่ 3.08 บาท ด้วยมูลค่าซื้อขาย 160.52 ล้านบาท

ทั้งนี้ บล.ไทยพาณิชย์ ระบุในบทวิเคราะห์ (30 เม.ย.) ว่า DCC รายงานกําไรสุทธิไตรมาส 1/64 อยู่ที่ 493 ล้านบาท เพิ่มขึ้น 34% เมื่อเทียบจากปีก่อน และเพิ่มขึ้น 37% เมื่อเทียบจากไตรมาสก่อน ซึ่งสูงกว่าตลาดคาดเล็กน้อย เนื่องจากยอดขายและมาร์จจิ้นดีกว่าคาด ส่งผลให้บล.ไทยพาณิชย์ ปรับประมาณการกำไรปี 2564 เพิ่มขึ้น 4%
อย่างไรก็ตาม คาดว่ากำไรไตรมาส 2/64 จะลดลง เมื่อเทียบจากไตรมาสก่อน จากปัจจัยฤดูกาล และจะอยู่ในระดับค่อนข้างทรงตัวเมื่อเทียบจากปีก่อน เพราะความต้องการกระเบื้องค่อยๆ ปรับตัวขึ้นจะถูกหักล้างโดยต้นทุนพลังงานและค่าขนส่งที่สูงขึ้น
ทั้งนี้ บล.ไทยพาณิชย์ ยังคงเรทติ้ง “NEUTRAL” สําหรับ DCC ด้วยราคาเป้าหมายระยะ 12 เดือนที่ปรับใหม่จาก 2.7 บาท เป็น 2.9 บาท (รวมผลกระทบจากจํานวนหุ้นที่เพิ่มขึ้นทั้งหมดจากการแปลงสภาพ DCC-W1 ซึ่งสามารถแปลงสภาพได้ในวันที่ 7 พ.ค. 2564)